Pasvalio rajono savivaldybės administracijos

direktorius

Įsakymas

DĖL 2023 METŲ ATRINKTŲ DARBDAVIŲ SĄRAŠO, NENUOLATINIO POBŪDŽIO DARBŲ įgyvendinimo SĄMATOS PATVIRTINIMO

2023 m. kovo 30 d. Nr. DV-273

Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, vykdydamas Užimtumo didinimo programų rengimo ir jų finansavimo tvarkos aprašą, patvirtintą Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ (Lietuvos Respublikos socialinės apsaugos ir darbo ministro 2022 m. gruodžio 30 d. įsakymo Nr. A1-911 redakcija), Lietuvos Respublikos socialinės apsaugos ir darbo ministro 2022 m. gruodžio 8 d. įsakymą Nr. A1-832 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2023 metais savivaldybių patvirtintoms užimtumo didinimo programoms įgyvendinti paskirstymo savivaldybių administracijoms ir jų panaudojimo tikslo pasiekimo 2023 metais vertinimo kriterijaus patvirtinimo“, įgyvendindamas Pasvalio rajono savivaldybės 2023 metų užimtumo didinimo programą, patvirtintą Pasvalio rajono savivaldybės tarybos 2023 m. vasario 27 d. sprendimu Nr. T1-43 „Dėl Pasvalio rajono savivaldybės 2023 metų užimtumo didinimo programos patvirtinimo“, ir atsižvelgdamas į Nenuolatinio pobūdžio darbų įgyvendinimo ir darbdavių atrankos komisijos 2023 m. kovo 28 d. posėdžio protokolą Nr. ASI-201:

1. Tvirtinu:

1.1. 2023 metų atrinktų darbdavių sąrašą nenuolatinio pobūdžio darbams vykdyti (1 priedas);

1.2. 2023 metų nenuolatinio pobūdžio darbų įgyvendinimo sąmatą (2 priedas).

2. Pavedu:

2.1. Bendrojo skyriaus vyriausiajai specialistei Astai Pagojienei su įsakymu supažindinti Apskaitos skyriaus vedėją Vitaliją Motiejūnienę ir atrinktus darbdavius;

2.2. Socialinės paramos ir sveikatos skyriaus specialistei (nedirbančių asmenų atvejo vadybininkei) Daivai Mažuknienei įsakymo vykdymo kontrolę.

Įsakymas gali būti skundžiamas Pasvalio rajono savivaldybės administracijos direktoriui (Vytauto Didžiojo a. 1, 39143 Pasvalys) arba Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Administracijos direktorius	Povilas Balčiūnas

Pasvalio rajono savivaldybės administracijos

direktoriaus 2023m. kovo 30 d.

įsakymo Nr. DV-273

1 priedas

2023 METŲ ATRINKTŲ DARBDAVIŲ SĄRAŠAS NENUOLATINIO POBŪDŽIO DARBAMS VYKDYTI

Eil. Nr.	Darbdavių sąrašas	Įvertinimas
1.	Pasvalio miesto seniūnija	50
2.	Pušaloto seniūnija	50
3.	Pumpėnų seniūnija	50
4.	Pasvalio apylinkių seniūnija	50
5.	Vaškų seniūnija	50
6.	Daujėnų seniūnija	50
7.	Saločių seniūnija	50
8.	Joniškėlio apylinkių seniūnija	50
9.	Joniškėlio miesto seniūnija	50
10.	Krinčino seniūnija	50
11.	Namišių seniūnija	50
12.	Pasvalio rajono savivaldybės administracija	40

Pasvalio rajono savivaldybės administracijos

direktoriaus 2023 m. kovo 30 d.

įsakymo Nr. DV-273

2 priedas

2023 METŲ NENUOLATINIO POBŪDŽIO DARBŲ ĮGYVENDINIMO SĄMATA

Eil. Nr.	Darbdavių sąrašas	Nenuolatinio pobūdžio darbų sąmata

Planuojamų įdarbinti asmenų skaičius	Darbo dienų sk.	Valandų sk.	Lėšų poreikis iš viso, Eur	Savivaldybės lėšų poreikis darbo užmokesčio kompensacijoms
1.	Pasvalio miesto seniūnija	6	167	1336	8979,95	8979,95
2.	Pušaloto seniūnija	1	44	352	1995,54	1995,54
3.	Pumpėnų seniūnija	2	33	264	2993,32	2993,32
4.	Pasvalio apylinkių seniūnija	2	88	704	3991,09	3991,09
5.	Vaškų seniūnija	3	110	880	4988,86	4988,86
6.	Daujėnų seniūnija	1	44	352	1995,54	1995,54
7.	Saločių seniūnija	3	109	872	4943,51	4943,51
8.	Joniškėlio apylinkių seniūnija	2	110	880	4988,86	4988,86
9.	Joniškėlio miesto seniūnija	1	88	704	3991,09	3991,09
10.	Krinčino seniūnija	2	66	528	2993,32	2993,32
11.	Namišių seniūnija	1	44	352	1995,54	1995,54
12.	Pasvalio rajono savivaldybės administracija	1	61	488	2766,55	2766,55
Iš viso:	25	964	7712	46623,17	46623,17